**Notă Informativă**

la proiectul hotărîrii Guvernului ,,Cu privire la constituirea comisiilor pentru organizarea și desfășurarea concursului de ocupare a funcțiilor publice de conducere de nivel superior”

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul de Guvernului ,,Cu privire la constituirea comisiilor pentru organizarea și desfășurarea concursului de ocupare a funcțiilor publice de conducere de nivel superior” a fost elaborat de Centrul de Implementare a Reformelor, în coordonare cu Cancelaria de Stat. |
| 1. **Condițiile ce au impus elaborarea proiectului de act normativ și finalitățile urmărite** |
| Potrivit art.8 alineatul (6) din Legea nr.158/2008 cu privire la funcţia publică şi statutul funcţionarului public, pentru ocuparea prin concurs a funcţiilor publice de conducere de nivel superior se instituie comisii permanente, formate din 7 membri specialişti cu activitate și experiență remarcabilă în administrația publică, desemnaţi de Guvern.  În scopul executării prevederilor citate, se propune constituirea următoarelor comisii:  - comisia pentru organizarea şi desfăşurarea concursului de ocupare a funcţiei publice de conducere de nivel superior de secretar general al Guvernului;  - comisia pentru organizarea şi desfăşurarea concursului de ocupare a funcţiilor publice de conducere de nivel superior de secretar general adjunct al Guvernului, de secretar general de stat și secretar de stat al ministerului, adjunct al conducătorului autorității administrative. |
| 1. **Fundamentarea economico-financiară** |
| Adoptarea proiectului de hotărîre nu necesită careva cheltuieli financiare. |
| 1. **Avizarea și consultarea publică a proiectului** |
| În conformitate cu prevederile Legii nr.317/2003 privind actele normative ale Guvernului şi ale altor autorităţi ale administraţiei publice centrale şi locale, Centrul de Implementare a Reformelor prezintă proiectul hotărîrii de Guvern pentru avizare și consultare publică. |

Director **Iurie CIOCAN**

al Centrului de Implementare a Reformelor